Diari Oficial de la Generalitat Valenciana


Sumari del DOGV 2172, del 27-12-1993 (1993/830135)

ORDRE de 20 de desembre de 1993, de la Conselleria d'Economia i Hisenda, per la qual es desplega el Reglament de Mªquines Recreatives i d'Atzar.
------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/12/20/(7)/dof/vci/html**

### Dades del document

Número de DOGV
:   2172

Data del DOGV
:   27-12-1993

Secció del DOGV
:   DISPOSICIONS GENERALS

Número del document
:   1993/830135


Data del document
:   20-12-1993

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 20 de desembre de 1993, de la Conselleria d'Economia i Hisenda, per la qual es desplega el Reglament de Màquines Recreatives i d'Atzar.  
Una vegada establerta la regulació de les màquines recreatives i d'atzar, mitjançant la promulgació del seu reglament, aprovat per Decret del Consell 76/1993, de 28 de juny, és convenient desplegar aspectes que s'hi recullen com són, entre d'altres, el procediment per a la inscripció i renovació en els distints registres recollits en el reglament o l'enumeració dels documents que obligatòriament han de conservar-se en el lloc on es troben instal·lades màquines recreatives tipus «B», i també regular el procediment en comunicació d'instal·lació del tipus «A», establint una normativa clara i simple d'aquest important col·lectiu del sector del joc.  
Per tot això, i en virtut del que disposa la disposició addicional primera d) del Reglament de Màquines Recreatives 1 d'Atzar i l'article 35 de la Llei de Govern Valencià,  
ORDENE  
Article primer  
Les sol·licituds d'inscripció en el Registre de Models, en el de Fabricants i Importadors, en el de Comerciants i Distribuïdors de Material de Joc i en el d'Empreses Operadores, a què es refereixen els articles 7, 10, 11 i 19 del Reglament de Màquines Recreatives i d'Atzar, es presentaran en els serveis territorials de la Conselleria d'Economia i Hisenda, corresponents al domicili social de la persona interessada. Aquests serveis, després de la comprovació i informe, trametran l'expedient a la Comissió Tècnica del Joc, que després dels tràmits oportuns resoldrà.  
Article segon  
1. La renovació de la inscripció en el Registre de Fabricants i Importadors i en el de Comerciants i Distribuïdors de Material de Joc, s'haurà de presentar en els serveis territorials de la Conselleria d'Economia i Hisenda, amb sis mesos d'antelació a la data d'extinció. Renovació que es tramitarà per idèntic procediment a l'establert en l'article anterior.  
2. Les autoritzacions i inscripcions en el Registre de Models, Empreses Operadores i Establiments Autoritzats per a la instal·lació de Màquines Recreatives i d'Atzar quedaran renovades, de forma automàtica, per període d'igual duració a l'autorització que tenien, si no hi ha resolució expressa en contrari de la Comissió Tècnica del Joc.  
Article tercer  
1. Les fiances constituïdes per les distintes empreses de joc, que estan establertes en el Reglament de Màquines Recreatives i d'Atzar, sols podran ser cancel·lades després de la sol·licitud de les empreses de joc quan desapareguen les causes de la seua constitució i no estiga pendent la resolució d'expedients administratius dels quals puguen derivar-se responsabilitats econòmiques.  
2. Per a autoritzar la cancel·lació de la fiança, la Comissió Tècnica del Joc disposarà la publicació de la sol·licitud en el Diari Oficial de la Generalitat Valenciana perquè, en el termini de dos mesos, puga embargar-se la fiança pels qui hi tinguen dret.  
Una vegada transcorregut el termini indicat, sense cap reclamació, la Comissió Tècnica del Joc trametrà l'expedient als serveis territorials on es va constituir la fiança i n'autoritzarà la devolució.  
Article quart  
1. Seran competents per a l'obertura i resolució dels expedients d'extinció de les autoritzacions d'explotació i dels d'instal·lació els serveis territorials de la Conselleria d'Economia i Hisenda corresponents.  
2. La denúncia a què es refereix l'apartat 2 de l'article 28 del Reglament, haurà de produir-se, com a mínim, amb un termini d'antelació al venciment de dos mesos.  
Article cinquè  
1. A efectes del que disposa l'article 27.2 del Reglament de Màquines Recreatives i d'Atzar, s'estableixen en la Comunitat Valenciana tres dipòsits per a l'eliminació dels elements d'identificació, i si escau, per a la destrucció o desballestament de màquines recreatives i d'atzar, que estaran situats en cadascuna de les demarcacions dels serveis territorials de la Conselleria d'Economia i Hisenda.  
2. L'adjudicació d'aquests dipòsits serà efectuada per la Conselleria d'Economia i Hisenda, mitjançant concurs públic, en el qual s'establirà el sistema per a l'eliminació dels elements d'identificació de les màquines recreatives i d'atzar.  
Article sisè  
Les transmissions de les màquines tipus «B» i «C» i de les seues autoritzacions d'explotació seran autoritzades pels serveis territorials de la demarcació territorial on la màquina estiga en explotació, prèvia sol·licitud i aportació del document o contracte que acredite la transmissió, els dos exemplars de la Guia de Circulació, el justificant d'estar pagats els tributs específics en matèria de joc i la declaració jurada referida en l'article 24.2.e) del Reglament de Màquines Recreatives i d'Atzar.  
Article setè  
1. 4 Els trasllats de maquines recreatives i d'atzar dels tipus «B» i «C» d'una demarcació territorial a una altra, en l'àmbit de la Comunitat Valenciana, s'ajustarà al procediment següent:  
a) L'empresa operadora titular presentarà sol·licitud a la qual s'adjuntaran els documents següents:  
- Els exemplars de la Guia de Circulació en poder de l'empresa operadora.  
- L'autorització d'instal·lació que empara la instal·lació de la màquina.  
- Fotocòpia compulsada dels documents que acrediten el pagament dels tributs específics en matèria de joc.  
b) Una vegada rebuda la sol·licitud i comprovades les dades contingudes en aquesta i en els documents adjuntats es faran les diligències per a la baixa en aquesta demarcació territorial i es trametran als serveis territorials de destinació, llevat de l'autorització d'instal·lació que es lliurarà a l'empresa operadora.  
c) Una vegada rebuda la documentació pels serveis territorials de destinació de la màquina, s'inseriran en la Guia de Circulació les diligències d'alta i es reintegrarà aquest document a l'empresa operadora titular de la màquina.  
2. En el supòsit que una empresa operadora amb activitat en la Comunitat Valenciana vulga traslladar una màquina fora de la Comunitat presentarà sol·licitud d'acord amb el que indica l'apartat anterior.  
3. Si l'empresa operadora vol traslladar una màquina tipus «B» o «C» d'un local a un altre, dins de la mateixa demarcació territorial d'un dels serveis territorials de la Conselleria d'Economia i Hisenda, haurà de sol·licitar-ho a aquests, presentant els documents assenyalats en l'apartat a) del número 1 d'aquest article, indicant en la sol·licitud les causes per les quals es produeix el canvi o substitució de la màquina anterior, i també del local on queda situada aquesta.  
4. Sols es permetrà durant la vigència de l'autorització de la instal·lació un canvi de màquina anual.  
5. Els trasllats de màquines dins de la Comunitat Valenciana no produiran l'extinció de l'autorització d'explotació.  
Article vuitè  
1. A l'efecte previst en l'article 31.1 del vigent Reglament de Màquines Recreatives i d'Atzar, les empreses operadores titulars de màquines recreatives de tipus «A» hauran de presentar abans del 28 de febrer de 1994 el Butlletí de Situació de les màquines de tipus «A» que tinguen, d'acord amb el model normalitzat que figura com annex d'aquesta ordre, i que haurà de tenir les firmes reconegudes tant, del titular de l'empresa operadora com del de l'establiment.  
2. El Butlletí de Situació és el document administratiu pel qual es posa en constància davant l'administració la instal·lació en un establiment en concret d'una màquina de tipus «A», a efectes del que estableix l'article 31.1 del reglament esmentat.  
3. El Butlletí de Situació romandrà en vigor mentre no es donen cap dels supòsits següents:  
a) Que se sol·licite l'anul·lació per acord mutu entre l'empresa operadora titular de la màquina i el titular de l'establiment.  
b) Que es cancel·le la inscripció de l'establiment en el Registre de Locals autoritzats per a la instal·lació de maquines recreatives i d'atzar.  
c) Que es Cancel·le la inscripció de l'empresa operadora en el registre.  
d) Que siga declarat nul per resolució motivada adoptada pels serveis territorials de la Conselleria d'Economia i Hisenda corresponents, després de l'obertura del corresponent expedient, que s'ajustarà, en tot cas, al que preveu la Llei de Règim Jurídic de les Administracions Públiques i de Procediment Administratiu Comú.  
e) Que transcorrega el termini de vigència pactat per les parts, que no podrà ser superior a dos anys.  
4. El Butlletí de Situació haurà d'incorporar-se necessàriament a la màquina de tipus «A».  
5. Queden excloses de l'obligació de tenir Butlletí de Situació aquelles que estiguen instal·lades en salons recreatius o de joc.  
Article novè  
En el local on es troben instal·lades màquines recreatives de tipus «A» i «B» s'hauran de conservar en tot moment els documents següents:  
a) El justificant acreditatiu de la inscripció en el Registre d'Establiments autoritzats per a la instal·lació de màquines recratives i d'atzar, que s'hauran de situar en lloc visible del local, junt amb la màquina o màquines.  
b) Fotocòpia compulsada o autenticada de tots i cadascun dels justificants dels tributs específics a què en matèria de joc es troba subjecta l'empresa operadora o el titular de l'establiment per l'explotació de les màquines que en aquest local o establiment estiguen instal·lades.  
c) El Llibre d'Inspecció i Reclamacions, en model normalitzat diligenciat pels serveis territorials corresponents.  
d) Un exemplar del Reglament de Màquines Recreatives i d'Atzar.  
Article deu  
La sol·licitud d'autorització d'explotació o, si escau, la' d'extinció, que hagen de tenir efecte amb data 1 de gener, podrà presentar-se a partir del primer dia de l'últim trimestre de l'any natural.  
DISPOSICIO DEROGATORIA  
Queda derogada l'Ordre de 6 de novembre de 1990, d'aquesta Conselleria d'Economia i Hisenda, que desplega el Reglament de Màquines Recreatives i d'Atzar, aprovat pel Decret 90/1990, d'11 de juny, del Consell de la Generalitat Valenciana, i també les altres disposicions d'igual o inferior rang que s'oposen al que disposa aquesta ordre.  
DISPOSICIO FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 20 de desembre de 1993  
El Conseller d'Economia i Hisenda,  
AURELIO MARTINEZ ESTEVEZ  
BUTLLETI DE SITUACIO DE MAQUINES DE TIPUS «A»  
Núm. de registre d'establiment ...   
Període de vigència ...  
EMPRESA OPERADORA   
Nom o raó social ...   
NIF/CIF ... Núm. del registre EO ...   
ESTABLIMENT   
Nom de l'establiment ...   
Nom o raó social del titular ...   
NIF/CIF ...   
..., ... de 19..  
Signatura titular establiment  
Registre entrada ...   
El FUNCIONARI  
Signatura Segell   
Signatura empresa operadora  
1. MAQUINA MODEL ... SERIE ...  
NUM. FABRICACIO ... AUT. EXPLOT. NºM. ...   
... DATA ...  
Signatura funcionari  
2. MAQUINA MODEL ... SERIE ...  
NUM. FABRICACIO ... AUT. EXPLOT. NºM....  
... DATA ...   
Signatura funcionari  
3. MAQUINA MODEL ... SERIE ...  
NUM. FABRICACIO ... AUT. EXPLOT. NºM....  
... DATA ...   
Signatura funcionari


Còpia Permalink ELI